Publication: Magyar Közlöny
Issue: MK-2000-61 (Year: 2000, Number: 61)
Era: 1990-2004
Section: a 89/2000. (VI. 20.) Korm. rendelethez
Paragraph Index: 1362

7. Megjegyzés 7.1. A Melléklet A) listájában szereplő „előfehérített” kifejezés azt a szükséges megmunkálási szintet jelenti, amikor bizonyos nem származó anyagok — bizonyos fonalak, szövött anyagok és kötött vagy hurkolt anyagok, amelyek a fonási vagy szövési eljárás után csak mosáson mentek keresztül — kerülnek felhasználásra. Az előfehérített termékek az előállítási folyamat korábbi fázisában vannak, mint a fehérített termékek, már néhány fehérítőszerekből álló (oxidálószerek, mint a hidrogén-peroxid és redukáló szerek) fürdőn mentek keresztül. 7.2. A Mellékletben használt „teljes kikészítés” kifejezés azokat a műveleteket jelenti, amelyek az anyagoknak formára történő vágását, kötését, illetve horgolását követőn kell hogy elvégzésre kerüljenek. Ugyanakkor azonban a kikészítés nem feltétlenül minősül befejezetlennek abban az esetben, ha egy vagy több befejező művelet nem kerül elvégzésre. A befejező műveletek például a következők: — gombok és/vagy másfajta rögzítések odaillesztése, — gomblyukak készítése, — nadrágszárak és mandzsetták végeinek eldolgozása, vagy szoknyák és ruhák aljának beszegése, — díszítések, valamint olyan kiegészítők mint a zsebek, címkék, jelzések rögzítése, — a ruhanemű „teljesen készen” történő eladásához szükséges vasalás, illetve más előkészületek. Megjegyzések a befejező műveletekkel kapcsolatban — Speciális esetek Lehetséges, hogy bizonyos előállítási tevékenységek esetében a befejező műveletek elvégzése — különösen akkor, ha ehhez több különböző tevékenység kombinálására van szükség — olyan nagy jelentőségű, hogy ezeket a tevékenységeket az egyszerű befejező műveleteknél fontosabbaknak kell minősíteni. Az ilyen speciális esetekben a befejező műveletek be nem fejezése a teljességtől fosztja meg az árut. 7.3. Az „impregnálás, bevonás, beborítás vagy rétegelés” kifejezések nem vonatkoznak azokra a tevékenységekre, amelyek célja az anyag összeillesztése. A nem-származó anyagokon elvégzett, az előállított terméknél származó helyzetet eredményező vagy nem eredményező megmunkálások vagy feldolgozások listája A) A XI. ÁRUOSZTÁLYBA TARTOZÓ TEXTILEK ÉS TEXTIL TERMÉKEK ex 5101 Gyapjú nem kártolva, nem fésülve: — zsírtalanított, nem karbonizált Előállítás: zsíros gyapjúból (beleértve a hulladékot), melynek értéke nem haladja meg a termék gyártelepi árának 50%-át Vámtarifaszám Árumegnevezés A nem-származó anyagokon elvégzett, származó termék helyzetet eredményező megmunkálások vagy feldolgozások

Source: https://magyarkozlony.hu/hivatalos-lapok/b3a4bd638accf367b830e66f0c046811e688afbb/dokumentumok/5db687d197917c2020dbd486f3136143f70fe5da/letoltes